Döntéshozatal: egyszerű többség **VI-1/2013. Nyü.\_\_\_\_**

**ELŐTERJESZTÉS**

Tótkomlós Város Önkormányzata Képviselő-testületének

2013. június 26-ai ülésére

**Tárgy: A Komlós Településszolgáltatási Kft. konkrét intézkedéseket tartalmazó likviditási tervének jóváhagyása**

Tótkomlós Város Önkormányzat Képviselő-testülete a 2013. május 29-ei ülésén vitatta meg a Komlós Településszolgáltatási Kft. 2012. évi pénzügyi beszámolóját, melyben -6.507 E Ft eredmény mutatkozott. A képviselő-testület a 113/2013. (V. 29.) kt. határozatábanutasította a Komlós Településszolgáltatási Kft. ügyvezetőjét, hogy a Kft. 2013. évi gazdálkodásának pénzügyi egyensúlya megteremtése érdekében készítsen konkrét intézkedéseket tartalmazó likviditási tervet.

Az előterjesztés mellékletét képezi a Komlós Településszolgáltatási Kft. ügyvezetője által, 2013. június, július hónapokra elkészített likviditási terv.

A likviditási terv alapján megállapítható, hogy a Kft. 2013. június havi egyenlege -13.037 E Ft, július havi egyenlege -19.223 E Ft. A tervből nem derül ki, hogy ezt a jelentős forráshiányt miből, és mikor tudja fedezni a Kft.

Mivel a fenti képviselő-testületi határozat nem két hónapra írja elő a likviditási terv elkészítését, ezért javaslom a képviselő-testületnek, hogy utasítsa az ügyvezetőt a likviditási terv 2013. december 31. napjáig terjedő időszakra vonatkozó elkészítésére. A likviditási tervet részletesen írásban magyarázza meg és az intézkedési tervet számokkal is támassza alá.

Kérem a Tisztelt Képviselő-testületet, hogy a likviditási tervet vitassa meg, majd hozza meg döntését.

HATÁROZATI JAVASLAT

Tótkomlós Város Önkormányzat Képviselő-testülete a Komlós Településszolgáltatási Kft. 2013. június, július hónapra elkészített likviditási tervétmegismerte, azonban a Kft. gazdálkodásának pénzügyi egyensúlya megteremtése érdekében utasítja a Kft. ügyvezetőjét, hogy – a 113/2013. (V. 29.) kt. határozatban foglaltaknak megfelelően - a 2013. december 31-ig terjedő időszakra vonatkozóan készítse el a Kft. likviditási tervét. A likviditási tervhez soronként adjon szöveges magyarázatot is, és az intézkedési tervet számadatokkal támassza alá.

Felelős: dr. Garay Rita polgármester

Határidő: 2013. július 15.

Tótkomlós, 2013. június 21.

dr. Garay Rita

polgármester

Előterjesztést készítette: Vantara Jánosné pénzügyi osztályvezető

Előterjesztést látta: Kvasznovszkyné Szilasi-Horváth Krisztina jegyző