**VI-\_\_\_\_/2013. Nyü.\_\_\_\_\_\_**

**TÁJÉKOZTATÓ**

**a 2013/2014-es nevelési évtől indítandó óvodai idegen nyelv oktatás megszervezéséről**

Tótkomlós Város Önkormányzat Képviselő-testületének

2013. június 26-ai ülésére

Tótkomlós Város Önkormányzat Képviselő-testülete az 58/2013. (III. 27.) kt. határozata szerint úgy döntött, hogy a 2013. szeptember 1. napjától az Önkormányzat fenntartásában maradó Óvodában – a szülők igényeinek függvényében – a 2013/2014-es nevelési évtőlingyenesen biztosítja az angol, német és szlovák nyelvek oktatását.

Az óvodai beiratkozások alkalmával tett szülői nyilatkozatok alapján mindhárom idegen nyelv oktatására igény mutatkozik, ezért a Tótkomlós Város Önkormányzati Óvoda vezetője megkezdte ezen szolgáltatás 2013. október 1. napjától történő nyújtásának előkészítését, melyről a mellékelt levelében foglaltak szerint tájékoztatott.

A szlovák nyelvoktatást az intézmény saját pedagógusai által, pluszköltség nélkül, az angol és a német nyelv oktatását megbízási szerződéssel, külső szakember bevonásával tudja megvalósítani.

* Az angol nyelvoktatás megszervezésének a 2013. költségvetési évet terhelő költsége: 68 000.-Ft + járulék.
* A német nyelvoktatás megszervezésének a 2013. költségvetési évet terhelő költsége: 72 000.-Ft + járulék.

Az intézmény költségvetésében ezen költség (összesen: 140 000.-Ft + járulék) fedezete nem volt tervezve, azonban pótelőirányzat biztosítására nincs szükség, ugyanis a kiadásokra az óvoda nemzetiségi jellegének megszűnése miatt 2013. szeptember 1-től megvonásra kerülő szlovák és nemzetiségi pótlékok, valamint a keresetkiegészítés biztosítanak fedezetet.

Az intézmény 2014. évi költségvetését természetesen az idegen nyelv oktatás költségeinek figyelembe vételével kell majd tervezni.

Tótkomlós, 2013. június 20.

dr. Garay Rita

polgármester

A tájékoztatót készítette: Kvasznovszkyné Szilasi-Horváth Krisztina jegyző