Döntéshozatal: egyszerű többség **VI- /2013. Nyü.\_\_\_\_\_\_**

**ELŐTERJESZTÉS**

Tótkomlós Város Önkormányzat Képviselő-testületének

2013. június 26-ai soros ülésére

**Tárgy: Tótkomlós Város Önkormányzat Helyi Esélyegyenlőség Programjának elfogadása**

A települési önkormányzat az államháztartás alrendszereiből, az európai uniós forrásokból, illetve a nemzetközi megállapodás alapján finanszírozott egyéb programokból származó, egyedi döntés alapján nyújtott, pályázati úton odaítélt támogatásban csak akkor részesülhet 2013. július 1-jét követően, ha helyi esélyegyenlőségi programmal rendelkezik.

Tótkomlós Város Önkormányzata rendelkezik Helyi Esélyegyenlőségi Programmal (továbbiakban: HEP), azonban annak elfogadására 2008-ban került sor, így a felülvizsgálat elengedhetetlen.

A téma kapcsán jelentős jogszabályi változást hozott a 2012. június 13. napján hatályba lépett 2/2012.(VI. 5.) EMMI rendelet, mely meghatározza a HEP elkészítésének részletes szabályait. Erre tekintettel nem a meglévő program felülvizsgálatát végeztük el, hanem új program megalkotásáról döntöttünk.

A HEP-et, - mely helyzetelemzésből és intézkedési tervből áll - a szabályok betartásával készítettük el. A felhasznált adatok forrásának alapjául az Országos Területfejlesztési és Területrendezési Információs Rendszer (a továbbiakban: TeIR) adatbázisa kellett, hogy szolgáljon, azonban több olyan táblázat is kitöltendő volt, melyhez sem a TeIR sem pedig az önkormányzat adatbázisa nem nyújtott segítséget, ezért megkerestük intézményeink vezetőit, a polgármesteri hivatal dolgozóit, az egyházat, hogy működjenek közre a program elkészítésében, adatszolgáltatással.

Mindez megtörtént, a sikeres együttműködésnek köszönhetően a HEP részét képező 1. számú mellékletben szereplő táblázatok kitöltésre kerültek, összesítésük, elemzésük a HEP-ben megtörtént.

A Türr István Képző és Kutató Intézet (a továbbiakban: TKKI) a települési önkormányzatok helyi esélyegyenlőségi programjainak elkészítését segítő esélyegyenlőségi mentori hálózatot működtet. A TKKI esélyegyenlőségi mentora Beliczáné Dudás Erzsébet, valamint asszisztense Szabó Krisztina a HEP készítését figyelemmel kísérték, azt a TKKI budapesti székhelyére továbbították, elfogadásra javasolták. Az előterjesztés készítésekor a budapesti TKKI véleményét még nem ismerjük, de várhatóan a képviselő-testület üléséig az a rendelkezésünkre áll.

A helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011. (XII. 27.) Korm. rendelet 3. §-a alapján a települési önkormányzat a helyben szokásos módon közzéteszi az általa elfogadott helyi esélyegyenlőségi programot, valamint soron kívül megküldi a TKKI számára, mely azt honlapján közzéteszi.

A fentieket figyelembe véve, kérem a Tisztelt Képviselő-testületet, hogy az előterjesztést vitassa meg, majd hozza meg döntését.

**A. HATÁROZATI JAVASLAT**

Tótkomlós Város Önkormányzat Képviselő-testülete Tótkomlós Város Önkormányzat Helyi Esélyegyenlőségi Programját, melynek része az Intézkedési Terv, valamint az ahhoz tartozó 1. számú mellékletet elfogadja.

Felelős: dr. Garay Rita polgármester

Határidő: azonnal

**B. HATÁROZATI JAVASLAT**

Tótkomlós Város Önkormányzat Képviselő-testülete Tótkomlós Város Önkormányzat Helyi Esélyegyenlőségi Programját, melynek része az Intézkedési Terv, valamint az ahhoz tartozó 1. számú mellékletet az alábbi kiegészítésekkel fogadja el.

* ………….
* ………
* ………

Felelős: dr. Garay Rita polgármester

Határidő: azonnal

Tótkomlós, 2013. június 20.

dr. Garay Rita

polgármester

Az előterjesztést készítette: Takács Ágnes Katalin ügyintéző

Az előterjesztést látta: dr. Kruzslicz-Bodnár Gréta aljegyző