Döntéshozatal: minősített többség  **VI-1/2013. Nyü.\_\_\_\_**

**E L Ő T E R J E S Z T É S**

Tótkomlós Város Önkormányzat Képviselő-testületének

2013. június 26-ai ülésére

**Tárgy: A 2013. évi költségvetési rendelet módosítása**

Mellékelten beterjesztem Tótkomlós Város Önkormányzat 2013. évi költségvetésének módosítására vonatkozó javaslatomat.

A 2013. évi költségvetési rendelet módosításához magyarázatul szolgáló, az előterjesztés mellékletét képező táblázat egyes sorainak tartalma a következő:

**1. – 16. sor:** egyéb központi támogatás a költségvetési szerveknél foglalkoztatottak 2013. évi bérkompenzációja miatt, a támogatás összegével az intézmények személyi juttatás és munkaadókat terhelő járulékainak előirányzatait kell megemelni.

**17. – 19. sor:** képviselői tiszteletdíj felajánlás a Rendelkezési alapba a 78/2013. (IV. 24.) kt. határozat alapján, a személyi juttatások és járulékainak átcsoportosításából, valamint a Rendelkezési alapból civil szervezetek támogatása.

**20. - 23. sor:** működési tartalékból átcsoportosítás a következő feladatokra:

* Mindszenty József esztergomi érsek, hercegprímás bronzból öntött életnagyságú mellszobor

talapzatának elkészítésére és környezete kialakítására

* a szobor átadási ünnepség megrendezésére
* a Pro Urbe díjjal járó pénzeszköz átadásra.

**24. – 27**. **sor:** a polgármesteri keretből átcsoportosítás a polgármester döntésének megfelelően a következő feladatokra

* „a tótkomlósi posta megnyitásának 225. évfordulója alkalmából rendezendő megemlékezés és kiállítás” rendezvénnyel kapcsolatos költségekre
* a 2013. március 27-én megrendezésre került Kürt és mélyrézfúvós verseny lebonyolítására
* a Karasz János sporttelep fejlesztés beruházási költségeinek pályázati önerejére a TTC-nek átadott felhalmozási pénzként.

**28. – 29**. **sor:** a Városfejlesztési és Pénzügyi Bizottsági keretből átcsoportosítás az Orosházi Lovas Egyesületnek pénzeszköz átadásként a VII. Gyúrós Pál Tótkomlósi Amatőr Fogathajtó Verseny megrendezéséhez, a Bizottság döntésének megfelelően.

**30. – 33**. **sor:** azalpolgármesteri keretből átcsoportosítás az alpolgármester döntésének megfelelően a következő feladatokra

* a Tótkomlós Fúvószenei Kultúrájáért Alapítvány támogatására az Ifjúsági Fúvószenekar 2013. június 13-17-ig tartó németországi útjának költségeire
* a 2013. március 27-én megrendezésre került Kürt és mélyrézfúvós verseny lebonyolítására
* az MTTSZ Lövész Klub támogatására a Pro Urbe díjjal járó pénzjutalom kiegészítésével

**34. – 35. sor:** átvett pénz a Szeged-Csanádi Egyházmegyétől a Mindszenty József hercegprímás életnagyságú mellszobrának elkészítésére, melyet a szobor elkészítésének költségére fordítottunk.

**36. – 37. sor:** átcsoportosítás a kiemelt állami és önkormányzati rendezvények szakfeladatról az „Iskoláért a jövő Polgáráért” Alapítvány támogatására a székely zászló felvonására rendezett ünnepség miatt.

**38. – 63. sor:** az önkormányzat 2012. évi pénzmaradványának felosztása a képviselő-testület döntésének megfelelően. A Jankó János Általános Iskola és Gimnáziumnál – mivel önkormányzati szakfeladatként szerepel a költségvetésben – a pénzmaradványról nem az intézmény vezetője dönt, ezért javasoljuk, hogy a 86.000.- Ft szabad pénzmaradvány összegével az intézményi étkeztetés szakfeladat előirányzatát emelje meg a képviselő-testület.

Kérem a Tisztelt képviselő-testületet, hogy az előterjesztést vitassa meg és a rendelet módosítását fogadja el.

Tótkomlós, 2013. június 19.

dr. Garay Rita

polgármester

Előterjesztést készítette: Vantara Jánosné pénzügyi osztályvezető

Előterjesztést látta: Kvasznovszkyné Szilasi-Horváth Krisztina jegyző