**B E S Z Á M O L Ó**

a Képviselő-testület 2013. június 26-án tartandó ülésére

**a lejárt határidejű testületi határozatok végrehajtásáról**

*Tisztelt Képviselő-testület!*

A lejárt határidejű képviselő-testületi határozatok végrehajtásáról az alábbiak szerint számolok be:

**75/2013. (IV. 24.)** kt. határozatában a Képviselő-testület döntött arról, hogy a kéményseprő-ipari közszolgáltatási feladat ellátásával 2013. december 31-ével felhagy, és azt a hatáskör eredeti címzettjének, a megyeszékhely megyei jogú város önkormányzatának visszaadja. Az Oros-Kémény Bt. kiértesítése és a 2013. december 31-ig meghosszabbított közszolgáltatási szerződés aláírása megtörtént. A Békéscsaba Megyei Jogú Város Önkormányzat kiértesítése megtörtént, a szerződés előkészítése folyamatban van.

**78/2013. (IV. 24.)** kt. határozatában a Képviselő-testület döntött a Rendelkezési alapból történő támogatásról. A 2013. évi költségvetési rendelet módosítása jelen ülés anyagát képezi.

**91/2013. (V. 29.)** kt. határozatában a Képviselő-testület elfogadta a gyermekjóléti és gyermekvédelmi feladatok 2012. évi ellátásáról szóló átfogó értékelést. A döntés és az átfogó értékelés gyámhivatal részére történő megküldése megtörtént.

**97/2013. (V. 29.)** kt. határozatában a Képviselő-testületdöntött arról, hogy pályázatot ír ki a 2013. szeptember 1. napjával létrejövő J. G. Tajovsky Általános Művelődési Központ magasabb vezetői (intézményvezetői) állásának betöltésére. A pályázati felhívás megjelenési helyekre történő továbbítása megtörtént.

**99/2013. (V. 29.)** kt. határozatában a Képviselő-testületkifejezte azon szándékát, hogy a 2013. szeptember 1. napjával létrejövő J. G. Tajovsky Általános Művelődési Központ intézmény hivatalos elnevezését Tótkomlósi Általános Művelődési Központ elnevezésre kívánja változtatni. A jogszabályban előírt véleményezési eljárás lefolytatását követően a végső döntés meghozatalához készített előterjesztés jelen ülés anyagát képezi.

**105/2013. (V. 29.)** kt. határozatában a Képviselő-testület elnapolta a „Belvízrendezés az élhetőbb településekért” tárgyú, projekt kapcsán megkötött Támogatási Szerződés módosításainak jóváhagyása tárgyú napirend megtárgyalását. Az ügy jelen képviselő-testületi ülés napirendi pontjai között szerepel.

**108/2013. (V. 29.)** kt. határozatában a Képviselő-testület a 277/2012. (XI. 28.) kt. határozattal módosított 2012. évi ivóvíz- és szennyvíz rekonstrukciós terv további módosítására az ALFÖLDVÍZ Zrt. által tett javaslatot elfogadta. A határozat kiközlése megtörtént.

**113/2013. (V. 29.)** kt. határozatában a Képviselő-testület utasította a Komlós Településszolgáltatási Kft. ügyvezetőjét, hogy a Kft. 2013. évi gazdálkodásának pénzügyi egyensúlya megteremtése érdekében készítsen konkrét intézkedéseket tartalmazó likviditási tervet. A likviditási tervet az ügyvezető elkészítette, mely jelen ülés anyagát képezi.

Kérem a Tisztelt Képviselő-testületet a beszámolóm elfogadására.

Tótkomlós, 2013. június 21.

dr. Garay Rita

polgármester