Döntéshozatal: egyszerű többség **VI-\_\_\_\_/2013. Nyü.\_\_\_\_\_\_**

**ELŐTERJESZTÉS**

Tótkomlós Város Önkormányzat Képviselő-testületének

2013. június 26-ai ülésére

**Tárgy: A Klebelsberg Intézményfenntartó Központ fenntartásában lévő köznevelési intézmények elnevezésének véleményezése**

A Tótkomlós Város Önkormányzata működtetésében lévő Jankó János Általános Iskola és Gimnázium, a Szlovák Két Tanítási Nyelvű Általános Iskola és az Alapfokú Művészeti Iskola fenntartója 2013. január 1-től a Klebelsberg Intézményfenntartó Központ (a továbbiakban: KLIK).

A KLIK Orosházi Tankerületének igazgatója 2013. június 18-án érkezett és az előterjesztéshez mellékelt levelében tájékoztatott arról, hogy a KLIK az általa fenntartott köznevelési intézmények neveit az EMMI Köznevelésért Felelős Államtitkárságával áttekintette és felülvizsgálta, melynek eredményeként a Szlovák Két Tanítási Nyelvű Általános Iskola és az Alapfokú Művészeti Iskola hivatalos neve módosult az alábbi elnevezésekre:

* Tótkomlósi Szlovák Két Tanítási Nyelvű Általános Iskola

Slovenská základná škola

1. Tótkomlós, Földvári út 1.

* Tótkomlósi Alapfokú Művészeti Iskola

5940 Tótkomlós, Fő út 8.

A Jankó János Általános Iskola és Gimnázium elnevezése – annak ellenére, hogy a tankerületi igazgató asszony a másik két iskola nevéhez hasonlóan javasolta ezen intézmény elnevezésében is a „Tótkomlósi” szó szerepeltetését - változatlan maradt. Megfontolásra javaslom a Tisztelt Képviselő-testületnek, hogy kezdeményezze az intézmény nevének Tótkomlósi Jankó János Általános Iskola és Gimnázium elnevezésre történő módosítását.

A nemzeti köznevelésről szóló 2011. évi CXC. törvény (továbbiakban: Nktv.) 83. § (3) bekezdésének d) pontja és a 83. § (4) bekezdésének h) pontja alapján a fenntartónak a köznevelési intézmény nevének megállapításával kapcsolatos döntése előtt ki kell kérnie többek között a működtető önkormányzat véleményét is.

**Fentiek alapján kérem a Tisztelt Képviselő-testületet, hogy az előterjesztést vitassa meg és az intézmények megváltozott elnevezésével kapcsolatban véleményét alakítsa ki.**

1. **HATÁROZATI JAVASLAT**

Tótkomlós Város Önkormányzat Képviselő-testülete a nemzeti köznevelésről szóló 2011. évi CXC. törvény 83. § (3) bekezdésének d) pontja és a 83. § (4) bekezdésének h) pontja alapján a Klebelsberg Intézményfenntartó Központ Orosházi Tankerülete igazgatójának a Klebelsberg Intézményfenntartó Központ fenntartásában és Tótkomlós Város Önkormányzat működtetésében lévő köznevelési intézmények elnevezésének megváltoztatásáról szóló tájékoztatójában foglaltakat megismerte, azt jóváhagyja és egyetért azzal, hogy a Szlovák Két Tanítási Nyelvű Általános Iskola hivatlos elnevezése *Tótkomlósi Szlovák Két Tanítási Nyelvű Általános Iskola (Slovenská základná škola)* elnevezésre, az Alapfokú Művészeti Iskola hivatalos elnevezése *Tótkomlósi Alapfokú Művészeti Iskola* elnevezésre változzon.

Felelős: dr. Garay Rita polgármester

Határidő: azonnal, az Orosházi Tankerület igazgatójának értesítésére haladéktalanul

1. **HATÁROZATI JAVASLAT**

Tótkomlós Város Önkormányzat Képviselő-testülete kezdeményezi a Jankó János Általános Iskola és Gimnázium hivatalos elnevezésének megváltoztatását, és javasolja a fenntartó Klebelsberg Intézményfenntartó Központnak, hogy az intézmény hivatalos elnevezését Tótkomlósi Jankó János Általános Iskola és Gimnázium elnevezésre változtassa.

Felelős: dr. Garay Rita polgármester

Határidő: azonnal, az Orosházi Tankerület igazgatójának értesítésére haladéktalanul

Tótkomlós, 2013. június 20.

dr. Garay Rita

polgármester

Az előterjesztést készítette: Kvasznovszkyné Szilasi-Horváth Krisztina jegyző